**Výročná správa**

**rady školy pri materskej škole Trenčianske Teplice**

**za rok 2012**

Rada školy pri Materskej škole je iniciatívny samosprávny orgán, ktorý vyjadruje a presadzuje verejné záujmy a záujmy rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

Rada školy sa riadi Štatútom Rady školy pri MŠ Trenčianske Teplice (ďalej len RŠ).

1. **Prehľad činností RŠ vykonávaných v roku 2012**

Rada školy zasadala v kalendárnom roku celkom 5-krát.

Na prvom stretnutí, dňa 21.2.2012 bolo predložené vyhodnotenie dotazníka. Obsah dotazníka bol elektronicky spracovaný a predložený ako pracovný materiál RŠ. Členovia RŠ schválili zverejnenie spoločných výstupov z dotazníka po dohode s pani riaditeľkou na nástenke MŠ, prípadne na web stránke MŠ. Na zasadnutí bolo navrhnuté zverejňovanie plánovaných aktivít na web stránke MŠ.

Na druhom stretnutí, ktoré sa uskutočnilo dňa 26.03.2012, bola predložená Výročná správa RŠ pri MŠ za rok 2011. K predloženému materiálu neboli žiadne pripomienky a RŠ ju zobrala na vedomie. Výročná správa bola zverejnená na nástenke v MŠ. Taktiež RŠ bola informovaná o príprave voľby riaditeľa MŠ a k prekladaniu návrhov k podmienkam prihlásenia sa kandidátov do výberového konania.

Na treťom zasadnutí, dňa 17.05.2012, boli poskytnuté informácie o počte a spôsobe prijatia/neprijatia detí do MŠ na šk. rok 2012/2013.

|  |  |
| --- | --- |
| Prijatých prihlášok | 36 |
| Počet prijatých detí počas šk. roku 2011/2012 | 1 (apríl 2012) |
| Počet neprijatých detí  | 10 (z toho mimo Tr. Teplíc: 4 deti z Omšenia  a 2 deti z Petrovej Lehoty) |

Členovia RŠ boli oboznámení s kandidátmi na riaditeľa MŠ (2 kandidátky: Bc. Mariana Horilová – súčasná riaditeľka MŠ a Mgr. Emília Michalíková). Medzi členmi RŠ prebehlo aj hlasovanie o predsedu Výberovej komisie (ďalej len VK) pri voľbe riaditeľa MŠ, ktorou sa stala Mgr. Bunčáková. Následne RŠ toto hlasovanie schválila bez výhrad. RŠ schválila termín stretnutia výberovej komisie na deň 6.6.2012 o 16:00 hod. v zasadačke MsÚ. Taktiež stanovila požiadavku na kandidátky, aby si svoje predstavenie a produkty k VK pripravili v elektronickej podobe - formou prezentácie.

Podľa výsledkov výberového konania na riaditeľa MŠ si post obhájila Mgr. Mariana Horilová. Druhá kandidátka Mgr. Emília Michalíková sa výberového konania nezúčastnila.

Štvrté zasadnutie sa uskutočnilo dňa 11.09.2012, kde bol hlavným bodom programu návrh zvýšenia počtu detí v triedach MŠ v šk. roku 2012/2013, v triede 5. – 6. ročných detí o 2, na celkový počet 24 a v triede 4. – 5. ročných detí o 1, na celkový počet 22 detí v triede. Členovia RŠ schválili návrh bez výhrad.

Na piatom zasadnutí, dňa 11.10.2012 bola schválená Hodnotiaca správa MŠ za šk. rok 2011/2012 bez pripomienok. Vzhľadom na končiace sa funkčné obdobie členov RŠ k 30. 1. 2013, RŠ uložila p. riaditeľke úlohu – pripraviť voľby nových členov RŠ.Na zasadnutí sa RŠ pri MŠ zaoberala aj návrhom zriaďovateľa – návrh na zvýšenie počtu detí v triede 5. – 6. ročných detí, kde zvýšenie predstavovalo prekročenie najvyššieho počtu o 3 deti – celkový počet 25. RŠ schválila predložený návrh bez výhrad. Na zasadnutí v ďalšej časti bodu rôzne bol predsedníčkou RŠ pri MŠ prečítaný list od p. Fedorovej, v ktorom žiadala informácie o používaní germicídnych žiaričov v MŠ. Po diskusii o zaškolení personálu pri manipulácií so zariadením, o konzultácií s bezpečnostným technikom , o frekvencii používania v jednotlivých triedach RŠ sa dohodla na stanovisku k listu p. Fedorovej a na základe neho jej bolo odpovedané.

1. **Zmeny v RŠ, ku ktorým došlo v priebehu roka 2012**

Počas roka 2012 v RŠ nedošlo k žiadnym zmenám v členoch, ani v predsedníctve

RŠ.

1. **Doplňujúce informácie**

V roku 2012 sa na zasadnutiach RŠ pri MŠ zúčastnila 3-krát (1., 3. a 5. stretnutie RŠ) aj riaditeľka MŠ, Mgr. Mariana Horilová a 1-krát (1. stretnutie RŠ) aj zástupkyňa riaditeľky MŠ Erika Lušňáková. Na prvom stretnutí sa p. riaditeľka a zástupkyňa riaditeľky vyjadrovali k jednotlivým bodom vyhodnoteného dotazníka. Pani riaditeľka informovala o realizovaných a plánovaných aktivitách v MŠ počas druhého polroka šk. roka. Na treťom stretnutí p. riaditeľka informovala o prijatých a neprijatých deťoch do MŠ. Na piatom stretnutí predstavila hodnotiacu správu za školský rok 2011/2012 a informovala o pripravených aktivitách v nadchádzajúcom šk. roku 2012/2013.

Trenčianske Teplice, dňa 03.04.2013

 Bc. Barbora Smolková

 predsedníčka RŠ pri MŠ